《九月客至齐云山登高用东泉韵二首 其一》
明代·郑廷鹄

客至披云揽石龙，乘风飞度最高峰。尊前日出甘同醉，眼下天空信可容。

丛菊有缘还对面，文霓何意独摩胸。凭谁记取留题处，千古磨崖是笔踪。

作者简介：郑廷鹄，字元侍，号一鹏，琼山人。明世宗嘉靖十七年（一五三八）探花。授工部主事，调仪制郎，升吏科给事中，晋工科左给事，擢江西提学，迁江西参政。以母老乞归，筑室石湖，著书自娱，累荐不起。祀乡贤。著有《藿脍集》、《兰省集》、《掖垣集》、《学台集》、《石湖集》。明郭棐《粤大记》卷一九、清雍正《广东通志》卷四六、清道光《广东通志》卷三○二等有传。郑廷鹄诗，以明陈是集编《溟南诗选》（民国二十年海口海南书局印行）卷二所收郑诗为底本，参校同年海口海南书局印行《海南丛书》第六册所收之《石湖遗集》。集外诗附于后。